Farm Bills: ରାଷ୍ଟ୍ରପତି ରାମ ନାଥ କୋବିନ୍ଦ ସଂସଦରେ ପାରିତ ହୋଇଥିବା ତିନୋଟି କୃଷି ବିଲ୍କୁ ଅନୁମୋଦନ କରିଛନ୍ତି । ପ୍ରଧାନ ମନ୍ତ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ଏହି ବିଲ୍ ପାସ୍ ହେବା ଦ୍ୱାରା କୃଷି କ୍ଷେତ୍ରରେ ବ୍ୟାପକ ପରିବର୍ତ୍ତନ ଆସିବ । ଏହି ସମୟରେ ବିରୋଧୀ ଓ କୃଷକମାନେ ଏହି ବିଲକୁ କ୍ରମାଗତ ବିରୋଧ କରୁଛନ୍ତି ।
Share this:
ନୂଆ ଦିଲ୍ଲୀଃ ରାଷ୍ଟ୍ରପତି ରାମ ନାଥ କୋବିନ୍ଦ ସଂସଦରେ ପାରିତ ହୋଇଥିବା ତିନୋଟି କୃଷି ବିଲ୍କୁ ଅନୁମୋଦନ କରିଛନ୍ତି । ରବିବାର ଦିନ ରାଜ୍ୟସଭା କୃଷି ଉତ୍ପାଦନ ବାଣିଜ୍ୟ ତଥା ବାଣିଜ୍ୟ (ଉନ୍ନତି ଓ ସୁବିଧା) ବିଲ୍ -୨୦୨୦, କୃଷକ (ସଶକ୍ତିକରଣ ଓ ସୁରକ୍ଷା) ମୂଲ୍ୟ ନିଶ୍ଚିତତା ଚୁକ୍ତିନାମା ତଥା କୃଷି ସେବା ବିଲ୍ -୨୦୨୦ ଓ ଜରୁରୀ ଦ୍ରବ୍ୟ (ସଂଶୋଧନ) ବିଲ୍କୁ ପ୍ରବଳ ଉତ୍ତେଜନା ମଧ୍ୟରେ ରବିବାର ପାସ୍ ହୋଇଥିଲା । ପୂର୍ବରୁ ଏହି ବିଲ୍ ଲୋକସଭାରେ ମଧ୍ୟ ପାସ୍ ହୋଇସାରିଥିଲା ।
ସଂସଦର ମମୌସୁମୀ ଅଧିବେଶନରେ ଉପସ୍ଥାପିତ ହୋଇଥିବା ଏହି ତିନୋଟି ବିଲ୍କୁ ନେଇ ଦେଶର କୃଷକମାନେ ବିରୋଧ କରୁଛନ୍ତି । ଏଥିସହ ବିରୋଧୀମାନେ ରାଷ୍ଟ୍ରପତି ରାମ ନାଥ କୋବିନ୍ଦଙ୍କୁ ମଧ୍ୟ ଏହି ବିଲ୍ ପାସ୍ ନ କରିବା ନେଇ ଭେଟିଥିଲେ । କୃଷକ ସଂଗଠନ ଓ ବିରୋଧୀ ଦଳ ଅଭିଯୋଗ କରିଛନ୍ତି ଯେ ଭାରତୀୟ ଖାଦ୍ୟ ଓ କୃଷି ବ୍ୟବସାୟ ଉପରେ ପ୍ରାଧାନ୍ୟ ଦେବାକୁ ଚାହୁଁଥିବା ବଡ଼ ବ୍ୟବସାୟୀଙ୍କ ପାଇଁ ଏହି ବିଲ୍ ଅଣାଯାଇଛି ଓ ଏହା କୃଷକଙ୍କ ବୁଝାମଣାକୁ ଦୁର୍ବଳ କରିବ ।
ପ୍ରଧାନ ମନ୍ତ୍ରୀ ନରେନ୍ଦ୍ର ମୋଦୀ ଏହି ବିଲ୍ ପାସ୍ ହେବା ପରେ ଭାରତୀୟ କୃଷି ଇତିହାସରେ ଏକ ଐତିହାସିକ ଦିନ ବୋଲି କହିଛନ୍ତି । ସେ କହିଛନ୍ତି ଯେ ଏହି ବିଲ୍ କୃଷି କ୍ଷେତ୍ରରେ ବ୍ୟାପକ ପରିବର୍ତ୍ତନ ଆଣିବ ଓ ଏହା କୃଷକଙ୍କ ଆୟକୁ ଦୁଇଗୁଣ କରିବା ସହ ସୁଦୃଢ଼ କରିବ ।
ଅନ୍ୟ ପକ୍ଷରେ କଂଗ୍ରେସ ଓ ଅନ୍ୟ ବିରୋଧୀ ଦଳ ଏହି ବିଲ୍କୁ ସମ୍ପୂର୍ଣ୍ଣ ରୂପେ ପ୍ରତ୍ୟାଖ୍ୟାନ କରି ଏହାକୁ କୃଷକମାନଙ୍କ ପାଇଁ "ମୃତ୍ୟୁ ୱାରେଣ୍ଟ" ବୋଲି କହିଛନ୍ତି ଓ ଏହାକୁ 'ଗଣତନ୍ତ୍ରର କଳା ଦିନ' ବୋଲି କହିଛି ।
ଏହି କୃଷି ବିଲ୍ ଯୋଗୁଁ କେନ୍ଦ୍ର କ୍ୟାବିନେଟ୍ ମନ୍ତ୍ରୀ ତଥା ଶିରୋମଣି ଅକାଲୀ ଦଳର ନେତା ହରସିମରତ କୌର୍ ବାଦଲ ଏହି ପଦରୁ ଇସ୍ତଫା ଦେଇ ଦେଇଥିଲେ । ଏହା ସହ SAD ଶନିବାର ଦିନ ଏନଡିଏ ସହ ମଧ୍ୟ ମେଣ୍ଟକୁ ମଧ୍ୟ ଭାଙ୍ଗି ଦେଇଛି ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
